Diari Oficial de la Generalitat Valenciana


Sumari del DOGV 5306, del 19-07-2006 (2006/7949)

Notificació a Francisco Barreda Pitarch de la sentència dictada en les actuacions del juí ordinari número 361/2003.
-------------------------------------------------------------------------------------------------------------------

### Dades del document

Número de DOGV
:   5306

Data del DOGV
:   19-07-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/7949


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació a Francisco Barreda Pitarch de la sentència dictada en les actuacions del juí ordinari número 361/2003. [2006/Q7949]  
Procediment: assumpte civil 361/2003  
Juí: juí ordinari 361/2003  
Part demandant: Obremo, SL  
Part demandada: Francisco Barreda Pitarch  
Sobre: ordinaris  
En el juí a què es fa referència s'ha dictat la resolució el text de la qual, literalment, diu així:  
«Sentència número 93/2006  
Castelló de la Plana, 24 de maig de 2006  
Sofía Díaz García, magistrada jutgessa del Jutjat de Primera Instància número 1 d'esta ciutat i partit judicial, ha vist les precedents actuacions de juí ordinari registrades amb el número 361/2003, instades per la procuradora Ana Serrano Calduch, en nom i representació de la mercantil Obremo, SL, assistit pel lletrat el senyor Gómez Martín, contra Francisco Barreda Pitarch, en exercici d'acció de reclamació de quantitat, resolc:  
Antecedents de fet  
1. El procurador de la part actora va interposar un escrit de demanda que va correspondre a este jutjat pel torn de repartiment, en què exposava que el demandat el senyor Barreda havia concertat el contracte en data 16 de març de 2001 pel qual l'actor devia instal·lar el gas en un habitatge unifamiliar i efectuar la connexió a dos aparells, instal·lació amb un import de 1.289,77 euros. Posteriorment, el 17 de setembre de 2001, el demandat va contractar també la instal·lació de calefacció mitjançant circuit tancat d'aigua calenta, més un aparell d'aire condicionat, per un import de 4.418,68 euros. L'import dels treballs feia una suma de 5.708,45 euros, dels quals es deuen 4.036,61 euros que no s'han pagat i que a través d'esta demanda es reclamen.  
2. Admesa a tràmit la demanda mitjançant la interlocutòria de data 2 d'abril de 2003, es va donar trasllat de la demanda al demandat a través d'edictes, el qual no va comparéixer i se'l va declarar en rebel·lia mitjançant la provisió 16 de gener de 2006, en la qual se citava les parts a l'audiència prèvia que va tindre lloc el 31 de març. La vista es va celebrar el dia 19 de maig, a la qual, després de citar el demandat per a la prova de l'interrogatori, este no va comparéixer.  
3. En la substanciació del present procediment s'han observat totes les formalitats de l'orde processal.  
Fonaments jurídics  
1. En la present relació juridicoprocessal, la part actora exercita una acció de reclamació de quantitat a l'empara dels articles 1.254 i següents del Codi Civil.  
2. De la prova practicada, en concret de la documental que consta en actuacions, s'acredita que el demandat va encarregar a l'actor la instal·lació de gas en un habitatge unifamiliar i la connexió de dos aparells, i igualment la instal·lació de calefacció mitjançant circuit tancat d'aigua calenta, i un aparell d'aire condicionat, treballs i material l'import dels quals fa una suma de 5.708,45 euros. D'esta quantia, el demandat únicament va pagar una part, i va quedar a deure 4.036,61 euros, quantitat que a la vista de la prova practicada, i l'article 217 de la Llei d'Enjudiciament Civil, ha de pagar el senyor Barreda a l'actor.  
S'aplica igualment en este supòsit el que disposa l'article 304 de la Llei d'Enjudiciament Civil, article que permet considerar certs els fets en què ha intervingut el demandat i que poden resultar perjudicials, si citat a la vista per a ser interrogat no compareix. I això és el que ha passat i, per tant, procedix estimar la demanda.  
3. Atesos els articles 1.100, 1.101, 1.108 del Codi Civil, la quantitat reclamada reportarà interessos des de la data d'interposició de la demanda.  
4. Pel que fa a les costes, d'acord amb el que disposa l'article 394.1 de la Llei d'Enjudiciament Civil, pel fet d'haver-se estimat la demanda, les costes s'imposen a la part demandada.  
Vists els preceptes legals esmentats, els concordants i els altres aplicables de manera especial i general al cas d'actuacions.  
Decisió  
Que amb l'estimació de la demanda interposada per la procuradora dels tribunals Ana Serrano Calduch, en nom i representació d'Obremo, SL, condemne Francisco Barreda Pitarch a pagar a l'actor la quantitat de 4.036,61 euros més els interessos legals des de la data d'interposició de la demanda, amb expressa imposició de costes.  
Notifiqueu la present resolució a les parts i indiqueu-los que contra esta resolució podran interposar un recurs d'apel·lació en el termini de cinc dies des de la notificació d'esta resolució, recurs que es prepararà davant este mateix jutjat i posteriorment es remetrà davant l'Audiència Provincial, en la forma establida en els articles 457 i següents de la Llei d'Enjudiciament Civil.  
Lliureu un testimoniatge d'esta resolució perquè conste en actuacions, i porteu l'original al llibre de sentències.  
Esta és la meua sentència, que pronuncie, mane i firme.  
Publicació  
La sentència anterior la va donar, llegir i publicar la magistrada jutgessa que la va dictar, mentre estava celebrant audiència pública en el dia de hui, de la qual cosa jo, la secretaria judicial, en done fe.  
Castelló de la Plana, 24 de maig de 2006».  
Atés el desconeixement de l'actual domicili o residència de la part demandada, mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat, per a portar a efecte la diligència de notificació de sentència del demandat, Francisco Barreda Pitarch.  
Castelló de la Plana, 29 de maig de 2006.. La secretària judicial: Míriam Muñoz Peiró.